Source: https://politeia.org.ro/stiri-revista-presei/revista-presei-31-ianuarie-romania-educata-slow-motion/63294/
Timestamp: 2020-02-28 13:00:30+00:00

Document:
Revista Presei – 31 ianuarie. “România educată slow motion…” | PoliteiaWorld
Home » Stiri / Revista Presei	» Revista Presei – 31 ianuarie. “România educată slow motion…”
Buna dimineata intr-o zi de vineri 31 ianuarie! Administratia Nationala de Meteorologie a emis, joi, o atentionare de tip cod galben de intensificari ale vantului in zona montana inalta. Atentionarea intra in vigoare, vineri dimineata, la ora 08:00 si expira pe 1 februarie, la ora 08:00. La munte, vantul va prezenta intensificari, indeosebi in zona inalta, unde rafalele vor depasi 80…100 km/h, viscolind ninsoarea, spulberand zapada si determinand scaderea vizibilitatii. La altitudini de peste 1500 de metri vor predomina ninsorile, iar in restul zonei montane precipitatiile vor fi mixte, favorizand depuneri de polei. Intensificari temporare ale vantului vor fi si in restul teritoriului, cu rafale in general de 50…55 km/h. Judeţele vizate sunt: Alba, Argeş, Arad, Bacău, Bihor, Bistriţa-Năsăud, Braşov, Buzău, Cluj, Caraş-Severin, Covasna, Dâmboviţa, Gorj, Hunedoara, Harghita, Mehedinţi, Maramureş, Mureş, Neamţ, Prahova, Sibiu, Sălaj, Satu Mare, Suceava, Timiş, Vâlcea şi Vrancea. Bucuresti: +11/+6 gr. C.
CCR discuta abia pe 18 martie eliminarea pensiilor speciale. Pana atunci, e haos in instante Curtea Constitutionala a stabilit pe 18 martie data in care va discuta sesizarile Inaltei Curti si ale Avocatului Poporului referitoare la Legea privind abrogarea unor prevederi referitoare la pensiile de serviciu si indemnizatiile pentru limita de varsta, precum si pentru reglementarea unor masuri in domeniul pensiilor ocupationale. Este vorba despre un termen foarte mare, de aproape 6 saptamani, in contextul in care adunarile generale ale judecatorilor de la mai multe instante, inclusiv de la curti de apel sau tribunale din tara, si-au suspendat activitatea si solutioneaza doar cauzele urgente. Acestea sunt:- In materie civila: ordonanta presedintiala, masuri asiguratorii, suspendare provizorie executare, rapiri internationale de copii, plasamente, adoptii, custodii publice, declarare ca indezirabili – In materie penala: cauzele in care sunt inculpati sub imperiul masurilor preventive, cauze de competenta judecatorului de drepturi si libertati. Pe de alta parte, sindicatele personalului auxiliar din Justitie s-au asociat protestelor initiate de magistrati. Astfel, programul cu publicul si activitatea grefierilor din mai multe instante si parchete a fost redusa. Sesizarea CCR Inalta Curte a decis, miercuri seara, sa sesizeze CCR in legatura cu legea de eliminare a pensiilor speciale, precizand ca sesizarea vizeaza “actul normativ in intregime”. Integral: http://www.ziare.com
Kelemen Hunor: “Ce a facut Parlamentul cu pensiile speciale este praf in ochi, a anulat doar 12%”. Ce solutii propune Presedintele UDMR, Kelemen Hunor, a declarat miercuri seara, la Sfantu Gheorghe, ca legea privind abrogarea pensiilor speciale este “praf in ochi”, deoarece a anulat doar 12% dintre acestea si este convins ca legea va fi retrimisa Parlamentului de catre Curtea Constitutionala.”Din pacate, ceea ce a facut ieri Parlamentul este praf in ochi. Nu rezolva absolut deloc nimic. Din toate pensiile asa numite speciale a anulat 12%, 88% au ramas. Din 9,7 miliarde de lei cat ar fi trebuit sa puna Guvernul de la bugetul de stat in bugetul asigurarilor sociale si de pensii, noi am economisit 1,1 miliarde de lei. Atat. In continuare, pentru tot ce a ramas, Guvernul trebuie sa plateasca 8,6 miliarde de lei. Deci, este o minciuna, este praf in ochi ca s-a rezolvat ceva. Nu s-a rezolvat nimic. Si oricum legea se va intoarce in Parlament de la Curtea Constitutionala, fiindca Curtea a mai dat odata un verdict de care Parlamentul nu a tinut cont. Noi nu am votat legea, ne-am abtinut, fiindca am considerat ca nu este o solutie buna, nu rezolva nimic si, de fapt, este o demagogie ieftina, foarte, foarte discutabila si sunt convins ca in cateva saptamani, in cateva luni legea va fi iarasi in Parlament, se intoarce de la Curte”, a declarat Kelemen Hunor. In opinia liderului UDMR, cea mai buna solutie pentru rezolvarea problemei pensiilor speciale este aplicarea unui impozit ridicat. “Sunt doua posibilitati pentru a rezolva aceasta chestie legata de pensiile de serviciu sau pensiile speciale, nu conteaza cum le numim, fiindca oricum nu sunt platite in totalitate pe principiul contributivitatii. Deci, din acest punct de vedere trebuie sa gasim o solutie. Una este sa anulam toate pensiile si ramane principiul de contributie si, bineinteles, ca este una dintre variantele pe care noi le-am fi sustinut. Am inteles ca nu se poate, ca exista deja decizii ale Curtii Constitutionale, exista foarte multe argumente pentru a nu merge in aceasta directie. Atunci exista o alta posibilitate: impozitarea pensiilor. Suma care depaseste, asta era propunerea noastra, indemnizatia presedintelui, presupunand ca presedintele republicii este demnitarul suprem, in varful ierarhiei si are indemnizatia cea mai mare, deci, nicio pensie sa nu fie mai mare decat indemnizatia presedintelui. Tot ce este mai mare se impoziteaza cu 99%. Integral: http://www.ziare.com
Farsa grotescă a eliminării pensiilor speciale Marţi, Parlamentul s-a făcut că elimină pensiile speciale. De fapt, o mică parte dintre ele, adică exact acelea a căror eliminare este susceptibilă să fie declarată drept neconstituțională de CCR. Aşa încât, atunci când se va ajunge la socoteala finală, cu buzele umflate nu vor rămâne decât aviatorii şi diplomaţii. Am avut, în realitate, parte de un spectacol de sunet și lumină pus la cale de conducerile parcă înfrățite ale PNL și PSD care de care mai interesate să arate cât de preocupate sunt de respectarea voințelor maselor largi, populare. Din motive, electorale, firește. Nici nu trecuse bine o oră de la încheierea momentului marii farse jucată românilor de deputați de mai toate culorile politice că am și avut parte de un alt spectacol de proastă calitate, desfășurat de astă dată în incinta Palatului Victoria, exact în timpul ședinței de guvern. Ședință inaugurată cu vădită satisfacție de premierul României, dl. Ludovic Orban, care într-un dialog parcă desprins dintr-o parodie a teatrului absurdului purtat cu ministrul Muncii, doamna Violeta Alexandru, a mimat marea grijă pe care o ar avea-o pentru artiști, sportivi de performanță și academicieni. Dl. Orban s-a făcut a nu ști că amendamentul iresponsabil al pesedistului Adrian Solomon, amendament în urma căruia respectivii reprezentați ai unei părți ai elitei României ar fi fost privați de indemnizația de merit oricum plafonată, a fost retras așa că nu mai era nevoie de nici un semn de generozitate, de nici un act salvator din partea Executivului. Dl. Orban a jucat comedia de îngrijorat instantaneu calmat de competența unei doamne ministru altminteri campioane la rostit vorbe de clacă. Numai bună de înscris în Armata Salvării. Seara, mai toate televiziunile au consacrat talk-show-uri afacerii cu pricina. Transformate toate într-o paradă de politicianisme vizând obținerea de voturi. Care au fost principalele teme de discuții, de laude sau de acuze? Vreo trei sau patru. Care a fost partidul ce a trecut primul prin Parlament întâiul lot de pensii speciale, cine și cum a lungit lista mult peste marginile iertate, cine își asumă și cui îi revine meritul ascultării, în fine, a voinței neamului? PSD, zice guraliva și pitoresca doamnă Gabriela Zoană, PNL ne încredințează sigur pe sine și fără putință de tăgadă dl. Pavel Popescu. Toți o fac din dorința ca recunoștința românilor să se contabilizeze în voturile de la alegerile parlamentare care vor avea loc fie anticipat, fie la termen, în acest din urmă caz abia după sfârșitul toamnei. Românii trebuind să își amintească în fața urnelor zicerea în conformitate cu care intenția contează. Integral: http://www.contributors.ro
Cinci nereguli găsite de Curtea de Conturi la Direcția Antifraudă din ANAF. În procesele verbale, inspectorii invocă legi care nu se aplică firmelor Curtea de Conturi a constatat că Direcția Generală Antifraudă Fiscală își face treaba ineficient, în raportul pe 2018. Pe scurt: acțiuni de control prea lungi, nu au aplicat legea în anumite cazuri, nu spun de ce fac control, invocă legi care nu se aplică firmelor sau încheie procese-verbale de control în lipsa reprezentanților legali ai societăților comerciale devenite între timp „firme fantomă. 5 nereguli constatate: 1. S-a constatat durata exagerat de mare a unor acțiuni de control, precum și nefinalizarea unor acțiuni de control incluse în Planul de control încă din anul 2014; 2. În ceea ce privește procedurile și instrumentele utilizate pentru determinarea riscului fiscal s-a constatat faptul că nu au fost utilizate/nu există proceduri formalizate cu privire la: – analiza de risc în vederea identificării/selectării contribuabililor cu risc fiscal ridicat și identificarea de noi domenii, identificarea activităților cu risc fiscal; – constituirea și utilizarea unei baze de date în care să fie evidențiați comercianții cu activitate în mediul online în vederea selectării comercianților cu risc fiscal mare; 3. Referitor la modul de întocmire a actelor de control:- au fost identificate situații de neaplicare a sancțiunii complementare, constând în suspendarea activității operatorului economic la unitatea de vânzare a bunurilor sau de prestare a serviciilor pentru 30 de zile, în cazurile în care inspectorii antifraudă au constatat nerespectarea de către agenții economici a prevederilor OUG nr. 28/1999 privind obligația operatorilor economici de a utiliza aparate de marcat electronice fiscale; – în unele acte de control se menționează că s-au întocmit procese-verbale de ridicare de înscrisuri dar, de fapt acestea nu au fost întocmite și nici nu s-au ridicat înscrisuri; – în unele cazuri, declararea în inactivitate fiscală s-a făcut cu întârziere; – nu în toate cazurile sunt precizate în mod punctual obiectivele controlului; – s-a constatat că, în anul 2018, 1.006 acțiuni de control au fost finalizate într-o perioadă mai mare de 100 de zile; 4. Au existat situații în care: – în procesele-verbale întocmite de inspectorii antifraudă fiscală au fost menționate acte normative care nu pot fi imputate societăților comerciale; – procesele-verbale de constatare și sancționare a contravențiilor au conținut erori materiale sau faptele sancționate au fost descrise insuficient, ceea ce a condus la anularea acestora; – sancțiunea aplicată nu a fost proporțională cu gradul de pericol social al faptei săvârșite; Integral: https://economie.hotnews.ro
Neregulile privind gestionarea sângelui contaminat și a deșeurilor medicale de la Spitalul Universitar, semnalate de Emanuel Ungureanu, confirmate de DSP Direcția de Sănătate Publică din București confirmă, în urma unui control, neregulile semnalate de deputatul USR Emanuel Ungureanu în legătură cu gestionarea deșeurilor provenite din activitatea medicală, inclusiv fluide biologice și sânge. Ministerul Sănătății a anunțat, joi, ce măsuri și sancțiuni au fost aplicate la Spitalul Universitar din București “ca urmare a controlului efectuat în data de 28.01.2020 de o echipă de inspectori sanitari din cadrul DSPMB, urmare a apariției pe rețelele de socializare/informare a unor aspecte referitoare la nerespectarea prevederilor legale în vigoare privind gestionarea deșeurilor provenite din activitatea medicală ‘fluide biologice’ și ‘sânge’ “: Măsurile decise de Direcția de Sănătate Publică București: 1. Revizuirea procedurii de gestionare a deșeurilor periculoase care să respecte prevederile Ord.M.S.1226/2012 în care să fie cuprinse și fluidele biologice Termen – 10 zile responsabil serviciul SPIAAM; 2. Revizuirea procedurii Cod IL – 6.4.1.13.1 ”instrucțiuni de lucru – curățarea și dezinfecția instrumentarului în blocul operator” și anularea instrucțiuni privind dezinfectarea secrețiilor din vasele de aspirație/beclere; Termen – imendiat responsabil serviciul SPIAAM; 3. Instruirea personalului privind Ord. M.S.1226/2012 și Ord.M.S.1279/2012; Termen – 30 zile responsabil serviciul SPIAAM (Serviciul de Supraveghere și Prevenire a Infecțiilor Asociate Asistenței Medicale) 4. Adăugarea în fișele de post a atribuțiilor privind gestionarea deșeurilor provenite din activitatea medicală (fluide biologice), persoanelor cu atribuții în acest sens; Termen – 30 zile responsabil conducerea Spitalului Universitar de Urgență București 5. Efectuarea de determinări microbiologice ale apelor uzate lunar la laboratorul DSPMB; Termen permanent – responsabil șef serviciul tehnic; 6. Intensificarea demersurilor privind realizarea stației de epurare și dezinfecție a apelor uzate; Termen permanent – conducerea unității sanitare. Integral: https://www.hotnews.ro
România educată slow motion: președintele Iohannis declară masteratul didactic “urgent”, dar îl aplică “prin pilotare” “În categoria chestiunilor pe care nu le mai putem amâna este introducerea unei specializări distincte privind pregătirea cadrelor didactice”. “Urme de metodică și pedagogie și un nivel redus de practică nu pot substitui o educație direcționată strict către formarea profesorilor”. “Profesia didactică nu este și nu trebuie să fie o alternativă secundară pentru absolvenții de facultate”. Declarațiile îi aparțin lui Klaus Iohannis, președinte de mai bine de 5 ani, care miercuri a lansat de la Cotroceni, alături de directorul educațional al OECD, patru documente de politici publice realizate de organizația care desfășoară testele PISA. Un eveniment solemn la președinție, organizat cu toată pompa pe care președintele ne-a dovedit că este în stare să o afișeze atunci când vorbește despre Educație. Trădarea vine când ne uităm la faptele președintelui: Ce face guvernul Iohannis pentru a introduce specializarea distinctă? Tocmai amână ceea ce președintele spune că e de neamânat: obligativitatea masteratului didactic, prin pilotare. Cât face educația în guvernul Iohannis? Minimul istoric: 2,7% din PIB. Guvernul instalat la Palatul Victoria de Klaus Iohannis și chemat constant la Cotroceni pentru raport are curajul doar să piloteze ruta distinctă pe care, paradoxal, tot un guvern liberal a făcut-o literă de lege, acum 9 ani. De ce pilotare a masteratului didactic și nu înlocuire totală a DPPD-urilor?
(DPPD-urile sunt Departamentele pentru Pregătirea Personalului Didactic, care există în universități și fac pregătirea psihopedagogică a studenților care vor să devină profesori – n.red) Să ne amintim ce produc aceste Departamente din universități care pregătesc viitorii profesori:
Punem profesorii din preuniversitar la zid de fiecare dată când vedem rezultatele tuturor examenelor. Nu atingem, însă, nici în gând profesorii universitari. Integral: https://www.g4media.ro
RAPORT România, cel mai mare exportator de forță de muncă din UE România este cel mai mare exportator de angajați în UE, potrivit celui mai nou raport al Comisiei Europene despre mobilitatea angajaților din uniune, publicat joi. Raportul anual privin mobilitatea muncii în UE arată că în 173.000 de români s-au angajat în alte state membre UE în 2018, cu 7% mai mult decât în anul precedent. Locurile următoare în clasamentul exportatorilor de forță de muncă sunt ocupate de Polonia, Italia, Portugalia și Bulgaria. În ceea ce privește țările de destinație, fruntașe sunt Germania, Marea Britanie, Spania, Italia și Franța. Integral: https://www.g4media.ro
Peste 593.000 de copii și tineri români, cu vârste între 0 și 19 ani, au emigrat într-un stat UE – Raport al Comisiei Europene În anul 2018 erau 1,8 milioane de copii născuți în Uniunea Europeană, cu vârste între 0 și 19 ani și care au emigrat într-un alt stat membru. Dintre aceștia, 593 de mii erau din România, potrivit raportului „Data on Children in Migration” făcut de Comisia Europeană. Publicația arată că 12,6% din populația cu vârste între 0 și 19 ani a României trăia în 2018 într-un alt stat membru UE. Este vorba despre 592.381 de copii și tineri români. Pe locul al doilea în acest clasament se află Bulgaria, cu 9,3%, urmată de țara care deține actuala președinție a Consiliului UE – Croatia (7,5%), Estonia (5,6%), Lituania (5%), Letonia (4,3%) și Luxemburg (4%). Toate aceste state, dar mai ales România, arată o creștere a emigranților în perioada 2014-2018. În România numărul acestora a crescut cu peste 132 de mii. Toate celelalte state au rate de emigrație între 0,5 și 2%. Autorii raportului susțin că s-au confruntat cu date lipsă și că, de fapt, cifrele ar putea fi mult mai dramatice. Dacă datele statistice care lipsesc ar fi proporțional atribuite statelor membre, proporția persoanelor emigrate cu vârsta între 0 și 19 ani ar fi de până la 21% în România, 16% în Bulgaria și de peste 13% în Croația. Câți copii români (0-19 ani) au emigrat în statele Uniunii Europene, potrivit visualise.jrc.ec.europa.eu: Italia – 260.894 (locul I); Spania – 137.511 (locul al doilea, după Maroc); Germania – 119.295 (pe locul al doilea, după Siria); Austria – 26.167 de copii și tineri (pe locul al doilea, dupa Germania) Integral: https://www.edupedu.ro
Ministrul Agriculturii, despre magazinele ”Gostat”, creația lui Liviu Dragnea: Nişte concluzii au fost înaintate Parchetului Corpul de control al Ministerului Agriculturii a trimis Parchetului “nişte concluzii” legate de magazinele Gostat înființate prin Casa de Comerț Unirea, proiectul fostului lider PSD Liviu Dragnea, pus în practică de Petre Daea. Anunțul a fost făcut de către ministrul Agriculturii, Nechita-Adrian Oros. Controlul a fost făcut în urma unei sesizări a Consiliului de Administraţie al Casei de Comerţ Unirea, care a reclamat că “magazinele sunt butaforii cu iz penal”, unde s-au făcut achiziţii de un milion de euro. Potrivit ministrului Agriculturii, controlul a vizat achiziţiile pe care le-au făcut cele două magazine de stat, achiziții de aproximativ un milion de euro, fără să aibă aprobarea consiliului de administraţie.”Acest control a început la sesizarea consiliului de administraţie, care în prima zi când am ajuns la minister au venit să sesizeze acest, să spună că acolo sunt multe lucruri cu iz penal, că magazinele sunt butaforii. Eu am dat în verificare la Corpul de control, ceea ce s-a întâmplat. Am înţeles că există un material cu nişte concluzii care au fost înaintate Parchetului”, a declarat joi, la Sibiu, Nechita-Adrian Oros, citat de Agerpres. Ministrul a explicat că, fiind făcută sesizarea la Parchet, el nu poate da mai multe informaţii privind “materialul” Corpului de Control de la minister. Întrebat ce le spune consumatorilor, ţinând cont că la Sibiu “Brânzăria” înfiinţată de Petre Daea este deschisă, chiar dacă are mai puţine produse, Oros a răspuns: “Problema este următoarea: statul nu are cum să se implice în procesul de vânzare fără să nu disturbe piaţa şi asta s-a întâmplat, pentru că am avut foarte multe reclamaţii de la cei care nu au fost primiţi în magazin, pentru că în momentul în care s-au făcut cele două magazine a fost primită marfa anumitor persoane şi foarte multe persoane nu au avut acces acolo. Statul are alte mijloace şi mecanisme pentru a stimula vânzarea produselor celor mici, pentru că ideea iniţială asta a fost: cei mici care nu reuşesc să îşi vândă produsele, neavând acces în marile lanţuri de retail şi vânzând cantităţi foarte mici în pieţele locale, au o singură soluţie. Şi soluţia există. Şi în ţară la noi sunt modele de bune practici, cooperativele. Cei care s-au unit în cooperative reuşesc atât să îşi procure inputuri la nişte preţuri foarte favorabile, cât şi să îşi vândă marfa la nişte preţuri care să îi facă să reziste pe piaţă.” Ministrul Agriculturii nu vede niciun viitor pentru aceste magazine alimentare de stat.”Prin intervenţia statului, nu. Deci, noi putem să îi stimulăm, le-am spus, prin această lege a cooperativelor şi prin faptul că în noul PNS sunt axe de finanţare exact pentru a stimula cererea şi aceste cooperative să îşi facă depozite”, a arătat Oros. În octombrie 2019, la Sibiu s-a înfiinţat primul magazin alimentar de stat, numit “Brânzărie”, în prezenţa fostului ministru al Agriculturii. Aici se află şi astăzi, pe rafturi, brânzeturi făcute doar de acei fermieri şi producători care sunt membri în Asociaţia “Telemeaua de Sibiu”. O parte dintre ei au renunţat să îşi mai comercializeze produsele aici, după ce au fost probleme cu plata. Integral: https://economie.hotnews.ro
Ministrul Mediului: Salubrizarea ineficienta a strazilor, una dintre principalele cauze ale poluarii din Bucuresti Salubrizarea ineficienta a strazilor este una dintre principalele cauze ale poluarii din Bucuresti, iar Primaria Generala ar trebui sa ia masuri pentru ca firmele sa isi faca treaba, a declarat, joi, ministrul Mediului, Costel Alexe, inainte de reuniunea Comitetului National pentru Deseuri. “Subiectul de discutie este cum putem avea o Capitala a Romaniei mult mai curata. Acum doua saptamani am avut Comitetul national pentru deseuri cand am discutat cu Primaria Generala a Capitalei sa ne prezinte care sunt solutiile pe care le are pentru depozitarea deseurilor din Bucuresti si evident tot atunci am discutat cu primariile de sector sa ne prezinte solutiile lor pentru a creste aceste tinte de reciclare”, a spus ministrul. Potrivit acestuia, Romania se afla in pragul de a intra intr-o noua procedura de infringement pe aceasta tema. “Astazi Romania ar trebui sa aiba in fata Comisiei 50% (dintre solutii – n.r.) dar din nefericire Bucurestiul ocupa un loc in coada clasamentului cu doar 9%. Avem aceste discutii pentru ca vrem sa evitam o noua procedura de infringement pentru gropile din Bucuresti. Avem aceasta discutie foarte importanta de astazi pentru ca trebuie sa ne asiguram ca nu vom transforma Bucurestiul intr-un Napoli, daca primariile de sector si Primaria Capitalei nu au un management eficient privind colectarea separata si reciclarea deseurilor”, a continuat Alexe. Jurnalistii i-au aratat ministrului faptul ca reprezentantii administratiilor publice din Bucuresti au reclamat faptul ca, in sezonul rece, firmele de salubrizare nu se ocupa de spalarea strazilor si ca este nevoie de interventia Ministerului Mediului pentru acest lucru. “Contractele de salubritate sunt exclusiv cu primariile de sector si va spun ca de trei luni de cand sunt ministru al Mediului, nici Primaria Generala a Capitalei si nicio primarie de sector nu mi-a semnalat acest inconvenient, pentru ca, daca ar fi facut-o, ne-am fi pus la masa sa discutam si acest lucru”, a raspuns Alexe. Integral: http://www.business24.ro
Bucureștiul, locul 4 în Europa și 14 în lume din punct de vedere al timpului petrecut în trafic. Care a fost cea mai aglomerată zi de anul trecut Bucureștiul este pe locul 4 în Europa și pe locul 14 în lume într-un top al celor mai aglomerate orașe din punct de vedere al circulației cu mașina. Indicele de congestie din trafic calculat de TomTom pentru București a crescut cu patru procente, până la 52%, chiar dacă orașul a coborât un loc în topul european și trei în topul mondial. Indicele de aglomerare a arterelor urbane este calculat pentru 416 orașe din 57 de țări de pe șase continente pentru anul 2019. În topul european, capitala României se află după Moscova, Istanbul și Kiev, pe următoarele locuri fiind Sankt Petersburg, Dublin, Odesa, Lodz, Cracovia și Novosibirsk….. Calculele realizate de companie arată că la orele de vârf de dimineață un șofer bucureștean stă în trafic, în medie, 28 de minute în plus la un drum care ar trebui să dureze 30 de minute. La orele de vârf de seara, timpul petrecut în plus în trafic este de 31 de minute. Integral: https://www.hotnews.ro
Impactul Brexit asupra economiei românești: Câte firme cu acționariat din Marea Britanie există în țară …..Companiile cu acționariat direct, majoritar britanic, din România au însumat un profit net de aproximativ un miliard de lei în 2018, iar cele mai profitabile au fost: URSUS BREWERIES SA, CRH CIMENT ROMÂNIA SA, IPSOS INTERACTIVE SERVICES SRL, AVIVA SRL, ENDAVA ROMÂNIA SR, DNATA CATERING SRL, ALCEDO SRL, PAYPOINT SERVICES SRL și GLAXOSMITHKLINE (GSK) SRL. Împreună, companiile de mai sus concentrează peste 55% din profitul total al companiilor cu acționariat direct, majoritar britanic prezente în România, respectiv 555 milioane lei. Marea Britanie, în topul celor mai mari 10 investitori străini din România Potrivit metodologiei Băncii Naționale a României investițiile străine directe în România au crescut cu 66% în ultimii 10 ani, depășind 81 miliarde de euro în 2018, valoarea investițiilor britanice crescând cu 135% în aceeași perioadă de timp, peste pragul de 1,7 miliarde de euro. Marea Britanie ocupă ultimul loc în clasamentul celor mai mari 10 investitori străini direcți în România, în 2018. De altfel, în ultimii 10 ani Marea Britanie a oscilat între locurile 16 (2009) și10 (în 2014 și 2018) în topul celor mai mari investitori străini din România. ….Cei mai mulți investitori britanici din România aleg Capitala, astfel că, din punct de vedere geografic, Bucureștiul se află pe primul loc în clasamentul celor mai consistente investiții britanice directe, cu o cifra de afaceri cumulată de peste 9,4 miliarde de lei, care constituie aproximativ 47% din total…… În Marea Britanie trăiesc peste 328.000 de cetățeni români, reprezentând a treia comunitate europeană, după Polonia și Irlanda, iar negocierile privind libera circulație a persoanelor vor continua fiind una din cele mai sensibile teme, alături de libera circulație a bunurilor. Procesul de retragere al Marii Britanii din Uniunea Europeană este așadar unul îndelungat, estimările KeysFin sugerând că se va extinde până la sfârșitul anului viitor. În plan economic, raporturile comerciale ale României cu Marea Britanie sunt relativ reduse, aspect care poziționează țara noastră printre cele mai protejate economii europene de efectele directe ale Brexit-ului. Cu toate acestea, o accentuare a tensiunilor dintre cele 2 părți sau o înrăutățire a condițiilor din piețele financiare internaționale s-ar transmite la nivelul economiei locale destul de rapid din cauza principalelor dezechilibre macroeconomice pe care România le înregistrează deja, spre deosebire de celelalte state din regiune: deficitul bugetar și cel comercial care afectează semnificativ capacitatea de finanțare internă și externă a economiei locale. Integral: https://www.startupcafe.ro
BREXIT: Regulile UE și costurile la internet, apeluri și SMS-uri rămân neschimbate cel puțin până la 31 decembrie 2020 „Cu toate că Brexit-ul are loc, românii vor continua să beneficieze de roaming la tarife naționale în Marea Britanie, precum și de plafoanele tarifare aplicabile la nivel european pentru apelurile și SMS-urile transmise din România către numerele de telefon din Marea Britanie, până, cel puțin, la 31 decembrie 2020″, a declarat joi Eduard Lovin, vicepreşedintele ANCOM. Acordul privind retragerea Marii Britanii din Uniunea Europeană (Acordul Brexit) prevede o perioadă de tranziție până la finalul anului, în care cele mai multe dintre reglementările europene continuă să se aplice în relațiile dintre cele două părți. “Negocierile ulterioare dintre Uniunea Europeană și Marea Britanie vor stabili ce se întâmplă după 31 decembrie 2020”, a mai precizat vicepreședintele ANCOM (autoritatea de reglementare în comunicații). “Acordul Brexit prevede o perioadă de tranziție, până la data de 31 decembrie 2020, în care cea mai mare parte a legislației europene continuă să se aplice în relația cu Marea Britanie. Sunt incluse în acest sens regulamentul european „Roam like at home” și cel referitor la plafoanele tarifare pentru apelurile și SMS-urile în interiorul Spațiului Economic European (SEE, din care fac parte statele membre ale Uniunii Europene, plus Norvegia, Islanda și Liechtenstein). În acest context, utilizatorii români care călătoresc ocazional în Marea Britanie vor beneficia, cel puțin până la 31 decembrie 2020, de roaming la tarife naționale („Roam like at home”), deși de la 1 februarie 2020 Marea Britanie nu mai este stat membru al Uniunii Europene. Totodată, utilizatorii (persoane fizice) aflați pe teritoriul țării noastre care transmit apeluri sau SMS-uri către numere de telefon din Marea Britanie vor beneficia, cel puțin până la 31 decembrie 2020, de plafoanele tarifare aplicabile în interiorul SEE (0,19 Euro/minut, fără TVA, și 0,06 Euro/SMS, fără TVA). Reamintim că plafoanele anterior menționate se aplică doar apelurilor și SMS-urilor care sunt tarifate în funcție de consumul efectiv, nu și celor incluse în abonamente/(extra)opțiuni. Reglementările europene vizează, cel puțin până la 31 decembrie 2020, numai teritoriul propriu-zis, european, al Regatului Unit al Marii Britanii și Irlandei de Nord, respectiv pe cel al Gibraltarului. Integral: https://economie.hotnews.ro
În sfârşit! A apărut masca chirurgicală românească, cu gaură pentru mici Veşti bune pentru românii care vor să se apere de germeni, dar nu şi să renunţe la marea lor pasiune! Un cunoscut medic din Bucureşti a brevetat masca românească, prevăzută cu o gaură care îţi permite să mănânci mici. “Masca noastră nu e destinată doar cetăţenilor simpli care vor să mănânce mici în timp ce aşteaptă metroul”, spune dr. Gil Cocoşatu, inventatorul măştii. “Chiar şi chirurgii, falşi sau reali, umani sau veterinari, o pot folosi ca să mănânce mici în timp ce transplantează rinichi sau suturează aorte.” “Ideea mi-a venit azi dimineaţă, când m-au trimis colegii după mici la Obor şi mi-a fost lene să dau jos hainele de spital”, adaugă chirurgul. “O afefăfafă fefofufie”, a confirmat un coleg de breaslă, molfăind un mic în timp ce îi implanta silicon în uvulă unei asistente TV. Integral: https://www.timesnewroman.ro
19 Raspunsuri la Revista Presei – 31 ianuarie. “România educată slow motion…”
Mar31/01/2020 at 09:06
Încep să apară dovezi legate de jaful PSD. Poate intră și instituțiile abilitate pe fir. Oare ce căuta în Elveția? Ceva conturi dosite în bănci de prim rang? – ”Dragnea a închiriat avioane private pentru deplasările în Israel și Eleveția!
https://romania.europalibera.org/a/exclusiv-psd-dragnea-%C3%AEnchiriat-avioane-private-israel-elve%C8%9Bia/30407569.html
stefan6031/01/2020 at 09:43
Doua cazuri confirmate de coronavirus in Italia.
Doi turisti chinezi la Roma
Bagati urgent in o structura dedicata infectilor transmisibile , camera de hotel unde erau cazati sigilata , controale medicale la personalul hotelului. Doar ca astia doi au mai umblat si prin oras pina a aparut febra.
Anulate toate zborurile catre China si interzisa aterizarea avioanelor care vin din China.
In rest tot ok. La noapte si in premiera mondiala , prima tara paraseste UE. Anglia.
Cetatean31/01/2020 at 10:23
Sunt putin ocupat, insa scena politice e agitata destul cat sa nu mai comentez si eu 🙂
1. Dupa deciziile CCR de daunazi legate de asumarea raspunderii, bazate pe niste decizii CCR anterioare din 2010-2012, e clar ca Orban nu isi va putea asuma raspunderea pe nimic. Sau, poate, insa CCR ii va respinge tot. Nici daca da OUG-uri nu are sanse sa schimbe ceva, ca Renagte Weber ataca totul la CCR. Asa ca nu va putea Orban sa schimbe nici o lege, pentru ca il blocheaza 100% CCR.
Solutia? Demisie imediata. Asta daca vrea anticipate pe bune. Insa nu vrea. Deci, vom avea alegeri la iarna – asta daca Iohannis nu il preseaza si il ameninta ca, daca nu isi da demisia, din iarna pune alt premier PNL.
2. Aia cu taierea pensiilor speciale e o gogoasa. Chiar ale militarilor sa le lasi si sa le tai ale magistratilor?! Pica totul indata la CCR.
3. Insa se poate face ceva cu pensiile speciale:
– pastrat pensiile magistratilor
– la magistrati, eliminate pensiile speciale ale celor care nu au minim 25 de ani vechime EFECTIVA de magistrat (ca acum au si perioada “asimilate”, cat au fost si altceva decat magistrati: grefieri, avocati, etc).
Este perfect constitutional. Acum 9 ani am scris impreuna cu @Bascaliosul (despre care nu mai stiu nimic si cred ca s-a mutat si el la Domnul 🙁 un material fix pe tema asta):
“„pensiile de serviciu ale judecătorilor şi procurorilor care nu indeplinesc condiţia vechimii de 25 de ani, realizată numai prin exercitarea efectivă a acestor funcţii, continuu sau cumulate, din perioada sau perioadele pentru care au fost numiţi după intrarea în vigoare a Constituţiei României din 1991.
– plafonat partea suplimentara din pensia speciala a magistratilor la maxim 2-3-4 salarii minime pe economie. SAU: facut cuantumul pensiei speciale maxim X% din valoarea salariului mediu pe ultimii CINCI ani (nu pe ultima luna sau pe ultimul an salarial).
A A31/01/2020 at 12:09
Propunerile cu pensiile mi se par rationale; cu o observatie – eu tot nu inteleg de ce mai este nevoie de un supliment la partea contributiva la majoritatea “specialilor” si “zeitatilor” din armata, servicii, politie, etc., cu exceptia celor care chiar au fost consumati in fata unor riscuri si uzuri neobisnuite pe numar considerabil de ani sau evenimente.
Mai am si o solutie ca sa se rezolve o data pentru totdeauna cu zeitatile si specialii de la pensii:
Sa scoata sindicatele totata tara (profesori, medici, comert, transport, etc) in greva generala pentru pensii speciale, dupa stralucitul model recent al judecatorimii si procurorimii.
Dupa principiul ca fiecare e important la locul lui, iar la batranete (dupa cum zicea si CTP cap-de-otel) toti au aceleasi nevoi, si de aceea pensii speciale.
Ca si asa sindicatele n-au facut niciodata nimic pentru prostii care s-au inscirs si au avut speranta reale de la ele.
Cetatean31/01/2020 at 10:33
Black Cube si Weinstein. Asta ca sa vedem ca aia nu se incurcau, lucrau pentru cauze “nobile”, cum era si compromiterea LCK.
https://economie.hotnews.ro/stiri-media_publicitate-23634005-avocat-procesul-lui-harvey-weinstein-magnatul-hollywoodian-angajat-firma-black-cube-pentru-bloca-articolul-new-york-times-dus-prabusirea.htm
“Prietenul la nevoie se cunoaste”. Dupa mirosul banilor.
Paganel31/01/2020 at 11:41
O analiză a activității protestatare din ultimele trei decenii:
https://paganelis.wordpress.com/2020/01/31/cateva-particularitati-ale-miscarilor-de-protest-in-spatiul-romanesc-dupa-1989/
Intamplator31/01/2020 at 12:05
Kelemen Hunor -deși nu mi place UDMR -are o propunere privind pensiile “speciale” câte poate fi o baza de discutie /daca se dorește cu adevărat renunțarea la pensiile speciale ar trebui :
-redefinirea celor îndreptățiții la așa ceva-numai militarii și magistrații și condițiile in care se califica pentru aceasta pensie
-stabilirea unor plafoane maxime neimpozitabile /sa zicem max salariu unui colonel la militari sau al preș iccj la magistrați
-ce depășește impozitat 99%
Pana acum este mai mult decât clar ca nu se dorește rezolvarea problemei
Diana31/01/2020 at 12:19
https://www.g4media.ro/gabriela-scutea-dezvaluie-cum-s-a-scris-celebra-oug-13-pentru-dragnea-si-cine-a-introdus-in-text-termenul-de-zece-zile-care-s-a-dovedit-salvator-pentru-democratia-si-justitia-din-romania.html
A A31/01/2020 at 12:56
Hai ca DNA vrea sa bage un diavol pradator de la bor la parnaie…
http://www.ziare.com/stiri/dna/dna-cere-inchisoare-cu-suspendare-pentru-arhiepiscopul-tomisului-ips-teodosie-toate-s-au-facut-dupa-lege-1595790
Daca nu-l scoate zeitatea speciala judecatorime ca nevinovat.
Mar31/01/2020 at 14:48
Sunt în stare să facă orice pentru a tâlhări banul public, în schimb nu sunt în stare să facă un drum decent pe care să circuli în siguranță. Drumul muzical ne lipsea, pentru că iluminatul zonelor de ieșire/intrare, a intersecțiilor periculoase, a rampelor de pod a rezolvat-o. Nu vreau să mă mai gândesc și la nenorocirile care sunt numite generic sensuri giratorii și care sunt un real pericol dacă trebuie să te salvezi când te trezești cu ghiolbanul care intră fără să se asigure/nu acordă prioritate.
https://monitorizari.hotnews.ro/stiri-infrastructura_articole-23634504-video-strategie-pentru-siguranta-circulatiei-lansata-cnair-parapete-elastice-cabluri-proiecte-pilot-robotei-ghidare-sectoare-periculoase-drumuri-muzicale.htm
Intamplator31/01/2020 at 16:35
Un “ fapt divers”….
in București trebuiau construite 3 stadioane pentru CE de fotbal
Steaua s Rapid- constructiva început din 2016/7- n am idee in ce stadiu sunt
Arcul de Triumf 8000 locuri
Demolarea vechiului stadion a început in primăvara 2019….după 10 luni s au turnat betoanele,acum se montează structurile metalice
s a lucrat luni- vineri 24/24,sambata 16/24 duminica 8/24… organizat, eficient….probabil in 3 luni va fi gata…
trec des…m am oprit azi și m am uitat cam 30 min…fiecare din cei ce lucrau – nu mulți – știau ce fac,nu stăteau …
Concluzia mea: România nu duce lipsa de forța de munca,duce lipsa de manageri
Cine construiește? O firma din Cluj
p. s sunt curios cât va dura amenajarea gazonului,care probabil e treaba altei firme
Alt exemplu: strada pe care stau are 800 m lungime/ in 20 zile, 12 oameni au instalat cablurile subterane pentru internet( netcity)…. s-a săpat,instalat cabluri, astupat ,reasfaltat pe ambele trotuare(1600m total)….totul făcut curat, eficient …când se vor folosi , e alta poveste….sunt instalate de 8 luni și nuci o mișcare
A A31/01/2020 at 17:39
https://www.g4media.ro/polonia-cumpara-32-de-avioane-americane-f-35-cu-46-miliarde-de-dolari.html
Ar avea si Romania daca n-ar plati taxe la zeitati speciale, multi dintre ei veritabili porci criminali anti-romani; dar poporu’ mult e prost si de aici i se va trage. la tot prostu’ mult.
Eugen Vasilescu31/01/2020 at 19:42
“From the mid-1990s to the early noughties, much of my professional life was spent in a rather niche pursuit that came flooding back to me with yesterday’s release of President Trump’s “Peace Vision.”
A peace plan has to be predicated on both sides saving face, on both sides being able to declare some kind of victory. The plan announced is a 180-page hate letter from the Americans (and by extension the Israelis) to the Palestinians. Until one reads the entire document (and unless one knows the history of the conflict), it is hard to convey the depth of contempt and scorn this text displays toward Palestinians. It oozes colonialist supremacism.”
excelent text de la o persoana calificata sa aiba astfel de opinii.
Eugen Vasilescu31/01/2020 at 19:46
https://www.comisarul.ro/articol/banii-romaniei-furati-in-7-ani-de-guvernare-psd!-p_1064451.html
eu as multiplica cifra de 4.x cu 3 sau 4
Paganel31/01/2020 at 22:02
Am primit mesaj de la mandolinist pe e-mail, cum că pnl va aduce Roșia Montană în UNESCO!…
Pe lângă întrebarea „Zău? Chiar să vă cred?”, mai că-mi vine să-i zic câte ceva și despre cum pot fi diminuate pensiile speciale (a scris domnul @Cetatean mai sus, dar s-a scris aici de mai multe ori și altădată!), și despre cum (nu) vor face ei alegeri locale în două tururi (decât dacă e vorba de tururi de pantaloni… 🙂 ) și altele!…
Mai cujet, deocamdată!…
mac gregor01/02/2020 at 00:21
Urmaresc un tip pe youtube. Care e doctor. Sustine ca nu poti pune in carantina un virus cu simptome atipice, care poate fi purtat 10 zile fara simptome. Deci o sa trecem toti prin povestea asta.
Speranta e propriul sistem imunitar. Daca esti sanatos, si nu te stresezi, si cu igiena perfecta, o sa il iei, organismul gaseste solutia, devii imun. Vitamina D, tb ca e iarna, mancare sanatoasa, fara stres inutil.
mac gregor01/02/2020 at 00:24
Daca il iei, si simti probleme, tratezi simptomele. Ca asta fac si doctorii.
Dai timp pana ca sistemul imunitar reuseste sa rezolve problema.
mac gregor01/02/2020 at 00:26
De murit o sa mori daca esti foarte slab/deja bolnav/foarte stresat.
Intamplator01/02/2020 at 00:36
Asta mi aduce aminte de un banc macabru
“Care e diferența între cei câte fac sport toată viața și cei care nu fac?….cei care fac sport arată mai bine in cosciug”
acum serios,nu e obligatoriu ca sa fim toți “virusați”….virușii au dezvoltare sinusoidala,,,perioade de maxim,urmate de perioade de minim…și nici vesnici nu sunt…suferă mutații tot timpul ….deci,de acord,sistemul imunitar propriu este “cel mai bun antidot” și igiena personală
« Revista Presei – 1 februarie. „Egalitatea nu există decât în matematică.” – Mihai Eminescu
Revista Presei – 30 ianuarie. “Bolile și bătrânețea sunt la fel, nevoia de medicamente, de căldură, de o alimentație corespunzătoare – sunt la fel. Asta ar trebui să spună PNL…” »

References: CCR 
 CCR 
 CCR 
 CCR 
 CCR 
 CCR 
 iccj